armvectores/hy_wikipedia_2023 huggingface dataset:
Վարզահան

Վարզահան, գյուղ Արևմտյան Հայաստանում, Էրզրումի վիլայեթի Բաբերդի գավառակում։ Գտնվում էր Բաբերդ քաղաքից 13 կմ հյուսիս-արևմուտք, Վարջինե գետի ձախ ափի տարածքում, Բաբերդ-Գյումուշխանե ճանապարհից աջ։


== Պատմություն ==
Գյուղը 1314 թվականի ձեռագիր հիշատակարանում հիշատակվել է Վարզեհան անվանմամբ։ Բնակավայրը նախկինում շատ մեծ է եղել և ունեցել է 1800 բնակիչ, սակայն թուրքերի ու լազերի հարձակումների պատճառով այն աստիճանաբար փոքրացել է։
1915 թվականի Մեծ եղեռնի ժամանակ թուրքերի կողմից տեղի ողջ բնակչությունը սրի է քաշվել։


== Բնակչություն ==
1909 թվականին ուներ 100 տուն` 700 զուտ հայ բնակիչ։


== Տնտեսություն ==
Բնակչության հիմնական զբաղմունքը այգեգործություն, անասնապահություն, երկրագործությունն ու առևտուրն էր։


== Պատմամշակութային կառույցներ ==
Գյուղն ուներ հին ու ընդարձակ գերեզմանոց` խոյաքանդակ տապանաքարերով։
Վարզահանն ուներ 3 եկեղեցիներ`

Ս. Աստվածածին, կառուցված 1283 թ.
Ս. Գևորգ, կառուցված 1340 թ.
Ս. Սարգիս, կառուցված 1346 թ.


== Կրթություն ==
Գյուղն ուներ վարժարան, որտեղ մինչև 1915 թվականը սովորում էին 100 տղա և աղջիկ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Թենգլիի թանգարան

Թենգլիի թանգարան (գերմ.՝ Museum Tinguely), շվեյցարական Բազել քաղաքի Solitudepark զբոսայգում՝ Հռենոս գետի ափին գտնվող մշակութային օջախ, որը նվիրված է բազելցի քանդակագործ և նկարիչ, դադաիզմից ներշնչված կինետիկ արվեստի ներկայացուցիչ Ժան Թենգլիի կյանքի ու ստեղծագործության արտացոլմանն ու լուսաբանմանը։ Թանգարանը, որ կառուցվել է շվեյցարացի ճարտարապետ Մարիո Բոտտայի նախագծով, բացվել է 1996 թվականի հոկտեմբերի 3-ին։ Մշտական ցուցադրությունում ներկայացված են Թենգլիի կինետիկ արվեստի վառ նմուշներ, նրա կենսագրության առանձին դրվագների և գործունեության մասին պատմող լուսանկարներ, փաստաթղթեր... Հավաքածուի միջուկը կազմում են Ժանի այն հինգուկես տասնյակ քանդակները, որ թանգարանին է նվիրաբերել նրա կինը՝ նկարչուհի Նիկի դը Սեն Ֆալը։ Վերջինս թանգարանին է նվիրել նաև իր աշխատանքներից մեկը՝ «Նանա» քանդակաշարի մեջ ներառված «Գվենդոլին» պլաստիկե քանդակը և Hon-ը, որ ամուսինների համատեղ ստեղծագործական աշխատանքի արդյունք է։
Թանգարանում կազմակերպվում են նաև Ժան Թենգլիի մտերիմ և նրան ժամանակակից, մոդեռն արվեստի ներկայացուցիչ արվեստագետների՝ Նիկի դը Սեն Ֆալի, Իվ Քլեյնի, Բերնհարդ Լուդինբյուլի, Մարսել Դյուշանի և այլոց աշխատանքների ժամանակավոր ցուցադրություններ։ 


== Պատկերասրահ ==

		
		
		
		
		


== Ծանոթագրություններ ==


== Գրականություն ==
Richard Ingersoll, Sergio Polano, Lutz Windhöfel, Ulrike Jehle-Schulte Strathaus, Jean-Yves Mock u. a.: Mario Botta. Museum Jean Tinguely Basel. Benteli 1997, ISBN 978-3-7165-1080-3


== Արտաքին հղումներ ==
http://www.tinguely.ch/Museum Թենգլիի թանգարան. պաշտոնական կայք
Basel museums website
Խիտցի (գյուղ, Գադյաչի շրջան)

Անվան այլ կիրառումների համար տե՛ս՝ ԽիտցիԽիտցի (ուկրաիներեն՝ Хитці), գյուղ Ուկրաինայի Պոլտավայի մարզի Գադյաչի շրջանում։ Հիմնադրվել է 1632 թվականին։
2001 թվականի տվյալներով Խիտցի գյուղում բնակվում էր 716 մարդ։ Բնակավայրը զբաղեցնում է 1336 կմ² տարածք։ Բնակչության խտությունը կազմում էր 535,93 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աննա Գլազովա

Աննա Սարկիսովնա Գլազովա (ռուս.՝ Анна Саркисовна Глазова, նոյեմբերի 29, 1973(1973-11-29), Դուբնա, Մոսկվայի մարզ, ՌԽՖՍՀ, ԽՍՀՄ), ռուս բանաստեղծ, թարգմանիչ։  


== Կենսագրություն ==
Աննա Գլազովան ծնվել է 1973 թվականին, Դուբնայում, ինժեների և միջուկային ֆիզիկոսի ընտանիքում։ Սովորել է Մոսկվայի ճարտարապետության ինստիտուտում, ապա՝ Բեռլինի տեխնիկական համալսարանի ճարտարապետական ֆակուլտետում։ Հյուսիսարևմտյան համալսարանում (Էվանսթոն, ԱՄՆ) պաշտպանել է «Counter-Quotation: The Defiance of Poetic Tradition in Paul Celan and Osip Mandelstam» դիսերտացիան։ Դասավանդել է Քոռնելի համալսարանում, Ջոնս Հոփքինսի համալսարանում, Ռատգերսի համալսարանում։ Զբաղվում է համեմատական գրականագիտական ուսումնասիրություններով։


== Ստեղծագործություն ==
Նա թարգմանել է Ֆրանց Կաֆկայի, Ռոբերտ Վալզերի, Ռայներ Մարիա Ռիլկեի, Ունիկա Ցյուրնի, Պաուլ Ցելանի, Էրնստ Յանդլի, Ֆրիդերիկա Մայրեկերի, Էլֆրիդե Ելինեկի և մյուսների  պոեզիան և արձակը։ Օսիպ Մանդելշտամի, Պաուլ Ցելանի բանաստեղծությունների մասին աշխատությունների, գերմանացի և ռուս ժամանակակից բանաստեղծների մասին հոդվածների հեղինակ է։


== Բանաստեղծական գրքեր ==
Пусть и вода. — М.: ОГИ, 2003. — 108 с. — (Поэтическая серия клуба «Проект О.Г.И.»). Шорт-лист |премии Андрея Белого.
Петля. Невполовину. — М.: Новое литературное обозрение, 2008. — 152 с. — (Поэзия русской диаспоры). Шорт-лист премии Андрея Белого.
Для землеройки / Послесл.  Евгения Валерьевна Сусловой. — М.: Новое литературное обозрение, 2013. — 144 с. — (Новая поэзия). Премия Андрея Белого.
Опыт сна. — New York: Ailuros Publishing, 2014. — 100 с.
Земля лежит на земле: Стихи. — СПб.: MRP; Скифия-принт, 2017. — 98 с.


== Ծանոթագրություններ ==


== Արտաքին հղումներ ==
На сайте Лица русской литературы
Զեյթունի ջուր

Զեյթունի ջուր, գետակ Միջերկրական ծովի ավազանում, Կիլիկայում, Ջահան (Պիռամոս), գետի վտակ Գյոքսուի (Կոկիսոն) ձախակողմյան օժանդակը։ Հոսում է Զեյթուն գյուղաքաղաքում։ Ստորին հոսանքը կոչվում է Կյուրետին ջուր։ Մայր գետին է միանում Զեյթունից 7֊8 կմ հեռավորությունից։ Այն իր մեջ է ընդունում Ջերմուկի դաշտի մի քանի առվակներ։


== Ծանոթագրություններ ==
Նովինկա (գյուղ, Գատչինսկի շրջան)

Անվան այլ կիրառումների համար տե՛ս՝ ՆովինկաՆովինկա (ռուս.՝ Новинка), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 14 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սուրեն Պողոսյան

Սուրեն Համբարձումի Պողոսյան (դեկտեմբերի 23, 1908(1908-12-23), Վերին Կարմիրաղբյուր, Հայաստան - նոյեմբերի 21, 1988(1988-11-21), Երևան, Հայկական ԽՍՀ, ԽՍՀՄ), հայ խորհրդային կենսաբան, խաղողագործ-սելեկցիոներ։ Գյուղատնտեսական գիտությունների դոկտոր (1954), պրոֆեսոր (1962), Լենինի անվան ՀամԳԳԱ թղթակից անդամ (1956), ՀԽՍՀ գիտության վաստակավոր գործիչ (1961), ՀամԳԳԱ բուսաբուծության և սելեկցիայի բաժանմունքի խաղողագործության սեկցիայի նախագահ (1963), Իտալիայի խաղողի և գինու ակադեմիայի պատվավոր թղթակից անդամ (1968)։


== Կենսագրություն ==
Սուրեն Պողոսյանը ծնվել է Շամշադինի շրջանի Վերին Կարմիրաղբյուր գյուղում։ 1931 թվականին ավարտել է Մոսկվայի Տիմիրյազևի անվան գյուղատնտեսական ակադեմիան։ 1938-1941 և 1945-1949 թվականներին եղել է ՀԽՍՀ ԳԱ կենսաբանության ինստիտուտի բույսերի գենետիկայի բաժնի վարիչ, 1949 թվականից՝ Հայկական խաղողագործության, գինեգործության և պտղաբուծության ԳՀԻ-ի խաղողի սելեկցիայի և խաղողագրության բաժնի վարիչ։ Մշակել է բարձր շաքարայնությամբ գինու և սեղանի խոշորապտուղ խաղողի, ինչպես նաև ցրտա-հիվանդադիմացկուն սննդային բարձրարժեք և հետերոզիսային սորտերի ստեղծման հիմունքները։ Ստեղծել է (աշխատակիցների հետ) սեղանի և գինու խաղողի սորտեր, որոնցից 20-ը («Սևան», «Զվարթնոց», «Մասիս», «Գեղարդ», «Շահումյանի», «Մուսկատ», «Սուսաննա», «Մուսկատ երևանյան», «Մուսկատ հայկական», «Տոկուն», «Հադիսի» և այլն) շրջանացված են ՀՀ Արարատյան դաշտում և հյուսիսարևելյան գոտում, իսկ «Կարմրահյութը»՝ Ուկրաինայում, «Ազատենին»՝ Ղրղզստանում։ Նրա հեղինակությամբ հրատարակվել է «ՀՍՍՀ ամպելոգրաֆիա» (հատոր 2, 3, 1962, 1981) աշխատությունը։
Գիտական աշխատանքները վերաբերում են խաղողի վազի գենետիկայի, սելեկցիայի և սորտաուսումնասիրության գիտությունների հիմունքների մշակմանը։ Սուրեն Պողոսյանը ՀԽՍՀ-ում խաղողի գիտական սելեկցիայի հիմնադիրն է։
Թաղված է Երևանի «Շահումյան» գերեզմանատանը։


== Պարգևներ ==
ԽՍՀՄ ԳԱ Միչուրինի անվան ոսկե մեդալ, 1986
ԽՍՀՄ ԺՏՆՑ 5 ոսկե և 5 արծաթե մեդալներ


== Երկեր ==
Селекция столовых и технических сортов винограда, Ереван: Айастан, 1985 . 200 с.
Методические указания по селекции винограда, Ереван: Айастан, 1974 . 228 с.
Հայաստանի այգեգործության արտադրական մասնագիտացումը և սորտաշրջանցումը ըստ գյուղատնտեսական գոտիների, Երևան։ ՀՍՍՌ գյուղմինիստրության գյուղատնտեսական գիտական գլխավոր վարչության հրատարակչություն, 1959։
О природе семенных растений стародавних сортов корнесобственного винограда и их гибридов, Ереван: Изд-во АН АрмССР, 1955.


== Ծանոթագրություններ ==
Ռոս (գետ)

Ռոս (ուկրաիներեն՝ Рось), գետ Ուկրաինայում (Վիննիցայի մարզ, Կիևի մարզ, Չերկասիի մարզ)։


== Աշխարհագրություն ==
Ռոս գետը սկիզբ է առնում Մերձդնեպրովյան բարձրավայրից և թափվում է Դնեպր (գետ)։ Գետը պատկանում է Սև ծովի ավազանին։ Գետի ափին են գտնվում Բոգուսլավ, Կորսուն-Շևչենկովսկի քաղաքները։


== Հիդրոգրաֆիա ==
Ռոս գետի երկարությունը կազմում է 346 կմ, ավազանի մակերեսը՝ 12575 կմ2 է։ Գետի ջրի ծախսը միջինում կազմում է 22,5 մ3։


== Վտակներ ==
Ռոս գետի վտակներն են Ռոսկա, Ռոսավա, Ռաստավիցա գետերը։


== Տես նաև ==
Գետ
Ակունք և Գետաբերան
Ծկղարոթուբանի

Ծկղարոթուբանի (վրաց.՝ წყაროთუბანი), գյուղ Վրաստանում։ Գտնվում է Մցխեթ-Մթիանեթ մարզի Թիանեթի շրջանում։


== Դիրք ==
Գտնվում է ծովի մակարդակից 1100 մետր բարձրության վրա։ Շրջկենտրոն Թիանեթից հեռու է 30 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 23 մարդ։


== Ծանոթագրություններ ==
Մարտին Գարիքս

Martijn Garritsen (ծնվել է մայիսի 14-ին, 1996 թվական),հայտնի է Martin Garrix անունով, հոլանդացի DJ, պրոդյուսեր։ Հայտնի է դարձել իր Animals ձայներիզի շնորհիվ, որը մտնում էր TOP-10-ի մեջ, ավելի քան 10 երկրներում։ Երգը զբաղեցնում էր առաջատար հորիզոնականներ այնպիսի երկրներում, ինչպիսիք են Բելգիան, Իռլանդիան և Մեծ Բրիտանիան։ Նրա «Wizard» մեներգը, կատարված Jay Hardway-ի հետ, 2014 թվականին մեծ հաջողություններ ունեցավ շատ երկրներում։


== Երաժշտական կարիերա ==
Մարտինի հետաքրքրությունը երաժշտության նկատմամբ եղել նույնիսկ 4 տարեկանում, այդ տարիքում նա սովորում էր նվագել կիթառ։ 8 տարեկանում (2004 թվականին) նա տեսավ Տիեստոյի բեմադրությունը Օլիմպիական խաղերին Աթենքում։ Մարտինը հատուկ ուշադրություն դարձրեց «Traffic» ձայներիզին, ինչը դրդեց նրան ներբեռնել մասնագիտացված ապահովման ծրագիր, որը նրան թույլատրեց երգ գրել։


== Սկավառակագրություն ==


=== Մեներգեր ===

2012"Registration Code" (Jay Hardway-ի հետ) [ Spinnin' Records]
"BFAM" (Julian Jordan-ի հետ) [Spinnin' Records]2013"Just Some Loops" (TV Noise-ի հետ) [Spinnin' Records]
"Animals" [Spinnin' Records]
"Torrent" (Sidney Samson-ի հետ) [Musical Freedom Records]
"Gamer" (Bassjackers; as GRX-ի հետ) [DOORN Records]
"Wizard" (Jay Hardway-ի հետ) [Spinnin' Records]
"Psycho" (Yellow Claw and Cesqeaux; as GRX-ի հետ) [SoundCloud release]2014"Helicopter" (Firebeatz-ի հետ) [Spinnin' Records]
"Proxy" [Spinnin' Records]
"Tremor" (Dimitri Vegas and Like Mike-ի հետ) (Sensation 2014 Anthem) [Spinnin' Records]
"Oussama" (Julian Jordan-ի հետ) [Spinnin' Records]
"Gold Skies" (Sander van Doorn, DVBBS ft. Alessia-ի հետ) [Spinnin' Records] (2 June available)2015"Turn Up The Speakers" (Afrojack-ի հետ) [Spinnin' Records]
"The Only Way Is Up" (Tiësto-ի հետ) [Musical Freedom Records]
"Bouncybob" (Justin Mylo-ի և Mesto-ի հետ) [FREE DOWNLOAD]


== Ռեմիքսներ ==
2012Christina Aguilera - "Your Body" (Martin Garrix Remix) [Sony/RCA]
Roy Gates - "Midnight Sun 2.0" (Martin Garrix Remix)2013Daddy's Groove - "Stellar" (Martin Garrix Remix) [Spinnin' Records]
Dimitri Vegas & Like Mike Vs. Sander Van Doorn - "Project T" (Martin Garrix Remix) [Spinnin' Records]
Martin Garrix - "Animals" (Martin Garrix & Victor Niglio's Festival Trap Remix) [Spinnin' Records]2014Bassjackers - "Crackin" (Martin Garrix Edit) [Spinnin' Records]DubVision - Backlash (Martin Garrix Edit) [Spinnin' Records]


== Ծանոթագրություններ ==


== Արտաքին հղումներ ==
Պաշտոնական էջ
Ձայն քարից

«Ձայն քարից» (անգլ.՝ Voice from the Stone), ռեժիսոր Էրիկ Դ. Հաուելի ամերիկա-իտալական արտադրության դրամատիկ թրիլեր, որը նկարահանվել է Սիլվիո Ռաֆֆոյի համանուն գրքի հիման վրա։ Ֆիլմի պրեմիերան եղել է 2017 թվականի մայիսի 18-ին։


== Սյուժե ==
Ֆիլմը պատմում է բուժքույր Վեներիայի մասին, ով խնամում է Ջեյքոբ անունով մի տղայի, ով դադարել էր խոսել մոր հանկարածամահ լինելուց հետո։ Ջեյքոբը մահացող մորը խոստում էր տվել լռել մինչ այն պահը, քանի դեռ չէր վերադարձել մոր ոգին։ Վերենան սկսում է հասկանալ, որ հոգին տղայի հետ մուկն ու կատու է խաղում, որպեսզի մտնի որդու մեջ և միավորվի որդու հետ։


== Դերասանական կազմ ==
Էմիլիա Քլարկ — Վերենա
Մարտոն Չոկաշ — Կլաուս
Կատերինա Մուրինո — Մալվինա
Լիզա Գաստոնի — Լիլա
Ռեմո Ջիրոնե — Ալեսիո
Քեյթ Լինդեր — տարեց կին
Ջանպիերո Ջուդիկա — Կարլոտայի հայր
Նիկոլե Կադեդու — Կարլոտա
Էդվարդ Դրինգ — Ջեյքոբ
Անտոնելա Բրիտի — Կարլոտայի մայր


== Արտադրություն ==
Ֆիլմը նկարահանումները սկսվել են 2014 թվականի նոյեմբերին Իտալիայում և ավարտվել 2014 թվականի դեկտեմբերի 23-ին։ Ֆիլմը նկարահանվել է Տոսկանայում, Լացիոյում և Հռոմի Չինեչիտտա կինոստուդիայում։
2015 թվականի սեպտեմբերին հայտնի է դարձել, որ Evanescence խմբի վոկալիստ Էմի Լին կկատարի ֆիլմի եզրափակիչ տիտրերի երգը։ 2015 թվականի հոկտեմբերին հայտարարվել է "Speak To Me" երգի մասին։ Երգը ձայնագրվել է Կալիֆոռնիայի Skywalker Ranch ընկերությունում։ Երգի ձայնագրման աշխատանքներին մասնակցել է կոմպոզիտոր Մայքլ Վանդմահերը։ Երգի հիման վրա նկարահանվել է տեսաձայնագրություն, որի ռեժիսորը եղել է հենց Էրիկ Հաուելը։ «Երաժշտական ձայնագրությունը ստեղծվել է որպես զուգահեռ ֆիլմի նախապատմությանը, որը բոլոր կողմերից ցույց է տալիս Մալվինայի և նրա որդու միջև անսասան կապը՝ ապացուցելով, որ սերը ուժեղ է մահվանից։», - պատմել է Էմի Լին Rolling Stone ամսագրին տված հարցազրույցի ժամանակ։
2016 թվականի ապրիլի 11-ին Լին, Skywalker Ranch ընկերության հետ միասին, թողարկել է ոչ երկար տեսագրություն, որտեղ կիրառվում են երգի գործիքային կատարման հատվածներ և կադրեր բուն ֆիլմից։


== Փաստեր ==
Վերջին 14 տարիների ընթացքում սա ռեժիսոր Էրիկ Դ. Հաուելի առաջին երկարամետրաժ նախագիծն է։
Գլխավոր դերի համար դիտարկվել է Մեգի Ջիլենհոլի թեկնածությունը։
Որպես ֆիլմի ռեժիսոր դիտարկվել է նաև Հիդեո Նակատայի թեկնածությունը։


== Ծանոթագրություններ ==
Զանգվածային գրականություն

Զանգվածային գրականություն, 19-20-րդ դդ. մեծ տպաքանակով, զվարճացնող և դիդակտիկ վիպագրություն։
«Մշակութային ինդուստրիայի» բաղկացուցիչ մասերից է։ Հաճախ խիստ նկարազարդված է, ինչը ճնշում է տեքստի վրա։ Կրում է սենսացիոն և քարոզչական բնույթ։ Բազմաթիվ տեսակներ ունի երեխաների և անչափահասների համար։ Հիմնական ժանրերից են սիրային, արկածային, դետեկտիվ, վերնախավային վեպերը, նրան զուգակցել է մելոդրաման։ Զանգվածային գրականության և լուսանկարչության միությունից ծնվել է կոմիքսը, ֆոտովեպը, պոռնոգրաֆիան։ Զանգվածային գրականության պոետիկան շտամպի (դրոշմակնիք) պոետիկա է, հատկապես դիմանկարի, հերոսների հոգեբանության, սյուժեի առումով։ Կոսմոպոլիտ է և հեշտ թարգմանվող։ Միաժամանակ լույս է տեսնում մի շարք լեզուներով և միլիոնավոր տպաքանակով։


== Գրականություն ==
Angenot M. Les dehors de la littérature։ du roman populaire à la science-fiction. Paris։ Honoré-Champion, 2013։


== Տես նաև ==
Բուլվարային գրականություն


== Ծանոթագրություններ ==
Հայոց ցեղասպանության հուշարձան (Վիեն, Ֆրանսիա)

Անվան այլ կիրառումների համար տե՛ս՝ Հայոց ցեղասպանության հուշարձան (այլ կիրառումներ)Հայոց ցեղասպանության հուշարձան, հուշարձան Ֆրանսիայի Վիեն քաղաքի «1915, ապրիլի 24» փողոցում։


== Պատմություն ==
Հուշարձանը նվիրված է Հայոց ցեղասպանության զոհերի հիշատակին։ Հուշարձանը կառուցվել է Վիեն քաղաքի և տեղի ֆրանսահայ համայնքի ջանքերով։ Կառուցման աշխատանքները սկսվել են 1980 թվականին, հուշարձանի բացումը տեղի է ունեցել 1982 թվականի ապրիլի 24-ին Վիենի քաղաքապետ և Ազգային Ժողովի նախագահ Լուիզ Մերմեզի կողմից։ Հուշարձանի վրա մակագրված է.

2017 թվականին հուշարձանը վանդալիզմի է ենթարկվել։


== Հեղինակ ==
Քանդակագործ՝ Թորոս Ռասթկելենյան


== Ծանոթագրություններ ==
Իվան Կարաբեկով

Իվան Պատվականի Կարաբեկով (մայիսի 17, 1930, գ. Թաղավարդ (ԼՂՀ Մարտունու շրջան) - 2011), հայ խորհրդային շրջանի ֆիզիկոս, տեխնիկական գիտությունների դոկտոր (1976), ԽՄԿԿ անդամ 1974 թվականից։
Ավարտել է Մոսկվայի կապի էլեկտրատեխնիկական ինստիտուտը (1953)։ 1955 թվականից աշխատում է Երևանի ֆիզիկայի ինստիտուտում (1972 թվականից՝ լաբորատորիայի վարիչ)։


== Գիտական գործունեություն ==
Աշխատանքները վերաբերում են լիցքավորված մասնիկների ժամանակակից արագացուցիչների տեսական ու տեխնիկական խնդիրներին։ Երևանի էլեկտրոնային օղակաձև արագացուցչի նախագծի հեղինակներից և գործարկման մասնակիցներից է։
Զբաղվում է նաև պինդ մարմնի ֆիզիկայի և բյուրեղագիտության բնագավառի հետազոտություններով՝ արագացուցչի սինքրոտրոնային ճառագայթման փնջերի կիրառմամբ։


== Ծանոթագրություններ ==
Բուրկ ան Բրես

Բուրկ ան Բրես (ֆր.՝ Bourg-en-Bresse), քաղաք Ֆրանսիայի արևելքում, Բնակչությունը՝ 40.7 հազար մարդ։


== Աշխարհագրություն ==
Գտնվում է Ռեյսուզ գետի վրա, Յուրա լեռներից արևմուտք։


== Պատմություն ==
XIII դարում Բուրկ ան Բրեսը ստացել է «ազատ քաղաք» կարգավիճակը։ 15-րդ դարից՝ Սավոյի հերցոգության կազմի մեջ գտնվող Բրեսս նահանգի մայրաքաղաքը։ Այս կարգավիճակը պահպանել է նաև Ֆրանսիային միավորվելուց հետո՝ նախքան ֆրանսիական մեծ հեղափոխությունը Լիոնյան հաշտության արդյունքում։


== Տնտեսություն ==
Քաղաքը գտնվում է համաեվրոպական նշանակության խոշոր տրանսպորտային ուղիների խաչմերուկում։ Հիմնական արդյունաբերական արտադրությունը «Ռենո» բեռնատար ավտոմեքենաների գործարանն է։ Բուրկը հայտնի է նաև որպես գյուղատնտեսական արտադրանքի առևտրի կենտրոն՝ ամենից առաջ Ֆրանսիայում հայտնի բրեսկյան հավերով։


== Բուրկ ան Բրեսի (գյուղ Բրու) շրջակայք ==
Բրու՝ քիչ հետաքրքրություն ներկայացնող բնական գյուղակ Բուրկ ան Բրեսային կից, Մակոնից 32 կմ դեպի արևելք, որտեղ, սակայն, 16-րդ դարի եկեղեցի կա։ Եթե դուք գնում եք դեպք արևելք՝ Ժնև կամ Ալպեր, այցելեք այստեղ, բայց անհրաժեշտություն չկա հանուն դրա տաքսի վարձել կամ գնացք նստել։
Ադոլֆ Խակսլին գյուղակն անվանել է «փոքրիկ ճարտարապետական մղձավանջ», իսկ նրա տեսարժան վայրերը՝ «գռեհիկ»։ Անկասկած, եկեղեցին եղել է բավականին հարուստ մի կնոջ թանկ քմահաճույքը. շինությունը լի էր գոթական ոճով արված վիրտուալ դետալներով, որոնք այլևս գոյություն չունեն։ Այն կառուցել է Մարգարիտ Ավստրիացին՝ իր ամուսնու՝ Ֆիլիբերտ 2-րդի (Սավոյի հերցոգ) մահից հետո՝ նպատակ ունենալով դամբարան ունենալ իր, ամուսնու և Ֆիլիբերտի մոր համար։ Ուսումնասիրել, դիտել այս շինությունը, որն արդեն տաճար չի համարվում, հետաքրքրական կլինի, բայց այն հոգի չունի, քանի որ տեսիլքի կամ ոգեշնչման որևէ հետք չի կրում։


== Ծանոթագրություններ ==


== Արտաքին հղումներ ==
Սոնայի հովիտ (Բուրկ ան Բրես)
Ջալեկ

Ջալեկ, գյուղ Արևմտյան Հայաստանում, Դիարբեքիրի վիլայեթի Լճեի գավառակում։ Գտնվում էր Տիգրիսի ձախ վտակներից մեկի ափին, Լճե ավանից 16 կմ հարավ-արևմուտք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ախուրիկի պատմության և մշակույթի անշարժ հուշարձանների ցանկ (Շիրակի մարզ)

Այս հոդվածը ներկայացնում է Շիրակի մարզի Ախուրիկ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 6 հուշարձան (8 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Կոնքեռ

Կոնքեռ, ոսկեթել զարդ է՝ տարանկյուն զուգահեռագծի ձևով՝ ասեղնագործված կամ ընտիր կերպասից պատրաստված։ Կոնքեռի վրա ավանդաբար ասեղնագործվում է խաչակիր մի գառնուկ, որը Աստծո Գառի՝ Հիսուս Քրիստոսի խորհուրդն ունի։ Կոնքեռի երեք անկյուններում կան փոքր ծոպեր, իսկ չորրորդ անկյունից նեղ երիզով կախվում է հայրապետի գոտուց՝ ձախ մասում՝
Արպեջո

Արպեջո, արպեջիո (իտալերեն՝ arpeggiare-տավիղ նվագել, arpa-տավիղ), ակորդի կատարման եղանակ, երբ տոները հնչում են ոչ թե միաժամանակ, այլ միմյանց արագ հաջորդելով։ Կիրառվում է տավիղ, կլավեսին, դաշնամուր և երաժշտական այլ գործիքներ նվագելիս։
Նոտագրության մեջ նշվում է ուղղաձիգ ալիքաձև գծով։
Finally Famous

«Finally Famous», ամերիկացի ռեփեր Բիգ Շոնի դեբյուտային ստուդիական ալբոմն է, որը թողարկվել է 2011 թվականի հուլիսի 28-ին։ Ալբոմի առաջին սինգլը «My Last» է, երգը ձայնագրվել է Քրիսոմ Բրաունոմի հետ միասին, երգն թողարկվել է 2011 թվականի փետրվարի 25-ից մարտը։ Ամերիկական Billboard 200 չարթում ալբոմը զբաղեցրել է 2-րդ տեղը, առաջին շաբաթում ալբոմը վաճառվել է 87000 օրինակով։


== Երգացանկ ==


== Ծանոթագրություններ ==
Նովոարսլանբեկովո

Նովոարսլանբեկովո (ռուս.՝ Новоарсланбеково, բաշկիրերեն՝ Яңы Арыҫланбәк), գյուղ Ռուսաստանի Բաշկորտոստան հանրապետության Տույմազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 156 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մոխրագույն կաքավ

Մոխրագույն կաքավ, (լատ.՝ Perdix perdix), փասիանների ընտանիքի թռչուն։ Նստակյաց է, տարածված։


== Ընդհանուր բնութագիր ==
Մարմնի երկարությունը՝ 29-31 սմ է, թևերի բացվածքը՝ 45-48 սմ, կենդանի զանգվածը՝ 350-600 գ։ Մարմինը վերևից մոխրագույն-դարչնագույն է, ներքևից՝ մոխրագույն, փորին կա սևավուն բիծ, դիմային մասը խամրած նարնջագույն է։ Պոչի եզրային փետուրները, մարմնի կողքերի ուղղահայաց շերտերը դարչնագույն-շիկակարմիր են։ Արուի դիմային մասի նարնջագույն հատվածն ավելի լայն է, փորի բիծը՝ ավելի խոշոր։ Երիտասարդի ընդհանուր գունավորումը մոխրագույն-նարնջագույն է, վերևից՝ մուգ պտերով ու խայտերով, ներքևից՝ նեղ խայտերով։ Սնվում է սերմերով, կանաչ խոտաբույսերով, միջատներով։


== Բնակություն ==
Սովորաբար մոխրագույն կաքավները հանդիպում են ոչ մեծ երամներով։ Բնակվում է ենթալպյան մարգագետիններում, մշակովի դաշտերում, չոր լեռնատափաստաններում, գետի մացառներում, պտղատու այգիներւմ։ Վարքագծի որոշ հատկանիշների, նույնիսկ պարզ իրավիճակներում մեծ զոհեր տալու, նաև հացահատիկային մշակաբույսերի ցանքատարածքների կրճատման հետևանքով թվաքանակի նվազման միտումը շարունակվում է. 1990 թվականին Խոսրովի անտառ արգելոցում, Գառնու, Ողջաբերդի, Արզնու (Կոտայքի մարզ) տարածքներում, Երևանի շրջակայքում, Մարալիկ քաղաքի (Շիրակի մարզ) ծայրամասերում, Սևանի ավազանի ցանքատարածքներում հաշվվել է ընդամենը 225 թռչուն։ Լավագույն ձմեռանոցներ են ծառայում Արաքս գետի հովտի Բագարան և Երվանդաշատ գետերի (Արմավիրի մարզ) գետափնյա տարածքները, նաև Հայաստան - Թուրքիա սահմանի ողջ երկայնքով ձգվող կիսաանապատային բուսուտները։


== Բնադրում ==
Առաջին բնադրազույգերը հայտնվում են ապրիլի վերջից, ձվադրման պատրաստ բները՝ մայիսի ընթացքում։ Բույնը ոչ խորը փորվածք է՝ գետնին, ցամքարը՝ խոտերից և այլ բույսերից։ Բնադրում է խոտաշատ դաշտերում ու ցանքատարածքների եզրամասերում։ Առաջին ձվերը կարող են հայտնվել մայիսի 1-ին տասնօրյակից հունիսին, երբեմն՝ հուլիսին։ Բների մեծ մասում ձվադրումն ավարտվում է մայիսի ընթացքում։ Դնում է 35 մմ տրամագծով, մոխրավուն 10-20 ձու։ Թխսակալում է էգը՝ 24-25 օր։ Ձագերը բնից դուրս են գալիս հունիսի վերջին։ Թռիչքին տիրապետող ձագերը հասունների հետ երամ են կազմում հուլիս-օգոստոսին և աստիճանաբար շարժվում դեպի ցածրադիր հարթավայրային ձմեռանոցներ։
Արժեքավոր որսատեսակ է, միսն ունի բարձր կարգի սննդային հատկանիշներ։ Մի շարք երկրներում բազմացվում է անազատ պայմաններում՝ ինկուբատորային եղանակով։


== Պատկերասրահ ==
Անյանգ

Անյանգ (հանգըլ՝ 안양시, հանջա՝ 安養市), քաղաք Հարավային Կորեայի Գյոնգի նահանգում։ Տեղակայված է մայրաքաղաք Սեուլից 20 կմ հարավ։ Սեուլի հետ կապված է ստորգետնյա մետրոյի միջոցով։ Արևմուտքում աահմանակցում է Անսանի, Ինչոնի և Գվանգմյոնի, հարավ-արևմուտքում՝ Սուվոնի, հյուսիս-արևելքում՝ Կվանգչոնի հետ։
Անյանգում սովորաբար բաժանում են հին քաղաքը՝ Անյանգ (Անյանգ մետրո-կայարանի շուրջը) և Փյոնչոն (քաղաքի ավելի ժամանակակից մասը, որը տեղակայված է փոքր-ինչ հարավ)։


== Պատմություն ==


=== Քաղաքի պատմություն ===
Անյանգում մարդկային բնակավայրերն ի հայտ են եկել բրոնզի դարում։ 1988 թվականին հնագիտական պեղումները աշխարհին բացեցին Սահմանի ցեղային դաշինքների ժամանակաշրջանի դոլմեններ։ 475 թվականին հայտնի դարձավ ժամանակակից Անյանգի տարածքում գտնվող Յուլմոկ գյուղակը։ Այդ ժամանակ այն Կոգյուրյո պետության տարածք էր։
Կորյոյի դինաստիայի ժամանակ այստեղ էր գտնվում Կվանջու քաղաքը, որը Չոսոնի ժամանակաշրջանում անվանափոխվեց Կվաչհոն։
Ժամանակակից անվանումը Անյանգը ստացել է 1941 թվականին։ Կորեական պատերազմից հետո Անյանգը սկսել է շատ դինամիկ զարգանալ և 1973 թվականին ստացել է քաղաքի կարգավիճակ («սի»)։ 1992 թվականին քաղաքի սահմանները դարձան այնպիսին, ինչպիսին այժմ է։


=== Անվան ծագում ===
«Անյանգ» անվանումը վերաբերվում է Անյանսա տաճարին՝ հիմնված Կորյոյի հիմնադիր Վան Գոնի կողմից (877-943)։ Բուդդայականությունում Անյանգը նշանակում է «Երջանկության երկիր», որտեղ յուրաքանչյուրը կարող է հանգստություն գտնել։


== Աշխարհագրություն ==
Անյանգը ռազմավարական երթուղային կետ է, որը տեղակայված է Սեուլ, Կվաչոն, Ըվան, Անսան, Կվանգմյոն և Հիհըն քաղաքների խաչմերուկում։ Քաղաքը արևելքում սահմանակցում է Կվաչոն և Ըվան, արևմուտքում՝ Գվանգմյոն և Սիհին, հարավում՝ Կուփո և հյուսիսում՝ Սեուլ քաղաքներին։ Լանդշաֆտը հիմնականում լեռնային է․ քաղաքը շրջապատված է Կվանակսան, Սուրիսան և Սամսոնսան լեռներով, որոնք ձևավորում են գնդաձև հովիտ, որտեղ էլ գտնվում է Անյանգ քաղաքը։
Գետային համակարգը ձևավորված է Հանգան գետի մի քանի խոշոր վտակներից։ Քաղաքի մերձակայքը հարմար է գյուղատնտեսության զարգացման համար։
Միջին տարեկան ջերմաստիճանը 12,3℃ է, միջին տարեկան տեղումները 1198 մմ, որի երկու երրորդը թափվում է անձրևոտ սեզոնին (հունիսից օգոստոս)։


== Քույր քաղաքներ ==
Ներքին հարաբերություններ

Միջազգային հարաբերություններ


== Անյանգում ծնվածներ ==
Ջի Չանգ Ուկ


== Ծանոթագրություններ ==


== Արտաքին հղումներ ==
Քաղաքի կառավարության կայք Archived 2010-09-19 at the Wayback Machine.
Իֆիգենիա կապտաթիթեռ

Իֆիգենիա կապտաթիթեռ (լատ.՝ Agrodiaetus iphigenia), կապտաթիթեռների ընտանիքին պատկանող միջատ, որը գրանցված է Հայաստանի Հանրապետության Կարմիր գրքում։


== Նկարագրություն ==
Ոչ խոշոր չափի թիթեռ է։ Արուների առջևի թևի երկարությունը 15-20 մմ է։ Մետաքսային փայլով թևերի ընդհանուր երանգը երկնագույն է, իսկ ստորինի մակերեսն ունի հետին թևերի վրա լավ արտահայտված սեռին բնորոշ դիսկալ ուղղությամբ լայնացող սպիտակ մանրագծեր։


== Տարածվածություն ==
Տարածված են Հարավային Եվրոպայում, Թուրքիայում, Հարավային Կովկասում։ Հայաստանում հայտնի է միայն Վայոց ձորի (Աղնջաձոր և Գնիշիկ գյուղերի շրջակայք) և Սյունիքի (Բիչանագի լեռնանցքից դեպի հյուսիս գտնվող լանջեր)։


== Էկոլոգիա ==
Ապրում են չոր ենթալպյան մարգագետիններում, անտառի վերին եզրի բացատներում` 1400-2200 մ ծովի մակարդակից բարձր։ Տալիս են մեկ սերունդ, իսկ թռիչքը տեղի է ունենում հունիսի վերջից մինչև հուլիսի վերջը։ Ձմեռում են երկրորդ, երրորդ հասակի թրթուրները։


== Պահպանություն ==
Սահմանափակ արեալով, ոչ բարձր թվաքանակով հազվագյուտ տեսակ է։ Բնության պահպանության միջազգային միության Կարմիր ցուցակի չափորոշիչներով գնահատվում է որպես վտանգված տեսակ։
Թվաքանակի փոփոխության միտումները բացահայտված չեն։
Վտանգման հիմնական գործոններ են հանդիսանում խոպան հողերի հերկումը, անասունների գերարածեցումը։
Պահպանության միջոցառումներ չեն իրականացվում։


== Ծանոթագրություններ ==
Անել Ռասկայ

Անել Ռասկայ (ալբ․՝ Anel Raskaj, օգոստոսի 19, 1989(1989-08-19), Պրիզրեն, Կոսովո), կոսովացի ֆուտբոլիստ, որ խաղում է կիսապաշտպանի դիրքում։ Հանդես է գալիս ֆինլանդական «ՍԻԿ» ակումբում։


== Ակումբային կարիերա ==
Անել Ռասկայը ֆուտբոլով զբաղվել սկսել է իր հայրենի Պրիզրենի «Լիրիա» թիմում։ Տասնչորս տարեկանում ընտանիքի հետ տեղափոխվել է շվեդական Հալմստադ քաղաք, որտեղ շարունակել է ֆուտբոլ խաղալ տեղի «Լեյկին» ակումբում։ Սակայն արդեն մի քանի ամիս անց տեղափոխվել է տեղի «Հալմստադ» ակումբ։ 2007 թվականին Անել Ռասկայը նորամուտն է նշել ակումբի հիմնական թիմում Շվեդիայի առաջնությունում՝ «Կալմար» ակումբի դեմ արտագնա խաղում փոխարինելով Մարտին Ֆրիբրոկին։ Դա տեղի է ունեցել նրա 18-րդ տարեդարձից ընդամենը մի քանի օր անց։
2008 թվականի մրցաշրջանի մեկնարկից առաջ Ռասկայը վերջնաապես երիտասարդական թիմից տեղափոխվել է «Հալմստադի» հիմնական թիմ։ Հիմնականում Ռասկայը խաղացել է ձախ կիսապաշտպանի դիրքում։ 2009 թվականին Ռասկայը և Մայքլ Գերլիցը եղել են թիմի միակ խաղացողները, որոնք մասնակցել են առաջնության բոլոր խաղերին (30 հանդիպում)։ Ռասկայը մասնակցել է նաև այդ տարվա ակումբի բոլոր մյուս խաղերին՝ 2 գավաթային և 15 ընկերական խաղ՝ դառնալով ակումբի միակ խաղացողը, որ 2009 թվականին մասնակցել է «Հալմստադի» բոլոր խաղերին։ Նույն մրցաշրջանում Ռասկայը խփել է իր առաջին գոլը՝ աչքի ընկնելով «Կալմարի» դեմ խաղում։
Իսպանացի Խոսեպ Կլոտետի՝ «Հալմստադի» գլխավոր մարզիչ նշանակվելուց և մի շարք իսպանացի կիսապաշտպանների թիմ գալուց հետո Ռասկայը 2011 թվականի առաջնությունից առաջ Ռասկայը շուտով դարձել է ռոտացիայի խաղացող։ Սակայն մրցաշրջանի կեսերին վատ արդյունքների պատճառով իսպանացին հեռացվել է աշխատանքից, իսկ Ռասկայը վերստացել է իր տեղը թիմի մեկնարկային կազմում։ «Հալմստադը» առաջնության արդյունքներով չի կարողացել պահպանել տեղը էլիտայում։
2011 թվականի մրցաշրջանի ավարտից հետո «Հալմստադի» մի քանի խաղացողներ որոշել են հեռանալ ակումբից։ Նրանց թվում է եղել նաև Անել Ռասկայը, քանի որ ավարտվել է ակումբի հետ նրա կնքած պայմանագրի ժամկետը։ Լուրեր են շրջանառվել նրա՝ «Էրեբրու» և «Կալմար» հնարավոր տեղափոխության մասին։
2012 թվականի հունվարի 30-ին նորվեգական «Սաննես Ուլֆ» ակումբի հետ մեկ տարի ժամկետով պայմանագիր կնքելու մասին։


== Կարիերան հավաքականում ==
Անել Ռասկայը Կոսովոյի հավաքականում նորամուտը նշել է 2010 թվականի փետրվարի 17-ին՝ Ալբանիայի հավաքականի դեմ ընկերական խաղում։


== Ելույթների վիճակագրություն ==


=== Հավաքականում ===
Ընդհանուր՝ 4 խաղ / 0 գոլ national-football-teams.com


== Ծանոթագրություններ ==


== Արտաքին հղումներ ==
Ֆուտբոլիստի էջը FlashScore.ru կայքում
Ջեոսել

Ջեոսել (Georgian: ჯეოსელი), Վրաստանի ամենամեծ բջջային հեռահաղորդակցության մատակարարն է։ Այն հիմնադրվել է 1996 թվականին և 1997 թվականի մարտին սկսել է լիովին գործել 900 ՄՀց հաճախականությամբ։ Ջեոսելը հիմնադրվել է թուրքական և վրացական ներդրումների շնորհիվ։
Այժմ Ջեոսելը հասանելի է Վրաստանի բնակելի տարածքի 97%-ում և մատակարարում է ռոումինգ ծառայություն աշխարհի 134 երկրներում։ Ընկերությունը ունի ավելի քան 4000 աշխատողներ և Վրաստանի խոշոր հարկատուներից մեկն է։
2007 թվականից ՏելիաՍոներա ընկերությունը հանդիսանում է Ջեոսելի սեփականատեր։
Հայրապետ Մինասյան

Հայրապետ Ալեքսանդրի Մինասյան (7 սեպտեմբերի, 1956, Սուխումի - 12 ապրիլի, 2006, Սոչի), խորհրդային հունահռոմեական ոճի ըմբիշ, ԽՍՀՄ առաջնության քառակի մեդալակիր (1977, 1978, 1981, 1982), Եվրոպայի առաջնության մրցանակակիր (1977), ԽՍՀՄ միջազգային կարգի սպորտի վարպետ։


== Կենսագրություն ==
Հայրապետ Մինասյանը ծնվել է 1956 թվականի սեպտեմբերի 7-ին Սուխումիում։ Հունահռոմեական ոճի ըմբշամարտով սկսել է զբաղվել 10 տարեկանում Վաղարշակ Մաճկալյանի մոտ։ 1975 թվականից մարզվել է Զավեն Աղաջանյանի ղեկավարությամբ։ 1976 թվականին դարձել է ԽՍՀՄ և Եվրոպայի երիտասարդական առաջնությունների չեմպիոն։ 1977 թվականին դարձել է ԽՍՀՄ և Եվրոպայի առաջնությունների կիսածանր քաշային կարգի բրոնզե մեդալակիր։ 1980 թվականից հանդես է եկել ծանր քաշային կարգում։ 1981 և 1982 թվականներին դարձել է ԽՍՀՄ առաջնության արծաթե մեդալակիր։
1984 թվականին Հայրապետ Մինասյանն ավարտել է իր մարզական կարիերան։ 1991 թվականից բնակվել է Սոչի քաղաքում, 1995 թվականից տեղի մանկապատանեկան մարզադպրոցներից մեկում զբաղվել է մարզչական գործունեությամբ։
Մահացել է 2006 թվականի ապրիլի 12-ին։ 2008 թվականից Ադլերում անցկացվում են հունահռոմեկան ոճի ըմբշամարտի պատանեկան մրցաշար, որը նվիրված է Հայրապետ Մինասյանի հիշատակին։


== Ծանոթագրություններ ==


== Արտաքին հղումներ և աղբյուրներ ==
http://www.fila-official.com/index.php?option=com_database&Itemid=&act=ficheLutteur&id_lutteur=810A62FCE2634711A0889AA97EE6A0BD&filtre_pays=&lettre=&recherche_lutteur=&lang=en(չաշխատող հղում)
Мягченков Н.И. Классическая и вольная борьба: Справочник. — М: Физкультура и спорт, 1984. — 240 с.։
Ձորագյուղ (այլ կիրառումներ)

Ձորագյուղ, կարող է վերաբերել հետևյալ բնակավայրերին

Ձորագյուղ - գյուղ ՀՀ Արագածոտնի մարզում
Ձորագյուղ - գյուղ ՀՀ Գեղարքունիքի մարզում
Ձորագյուղ – գետ ՀՀ Գեղարքունիքի մարզում
Ձորագյուղ - գյուղ ՀՀ Լոռու մարզում
Ձորագյուղ - գյուղ Արցախի Հանրապետության Հադրութի շրջանում
Ձորագյուղ (Բասենի գավառ) – գյուղ Արևմտյան Հայաստանում, Էրզրումի վիլայեթի Բասենի գավառակում
Սևանա լճի լողափի առողջավայր

Սևանա լճի լողափի առողջավայր, առողջավայր Սևանա լճի ափին, ծովի մակերևույթից 1910 մ բարձրության վրա։


== Կլիմա ==
Ձմեռը չափավոր ցուրտ է, ամառը՝ արևոտ։ Հուլիսին օդի միջին ջերմաստիճանը 16 °C է, հունվարին՝ -6 °C, արևափայլքի տևողությունը՝ 2800 ժ, տարեկան տեղումները՝ 600-700 մմ։


== Բուժման գործոններ ==
Բուժման եղանակներն են ջրաբուժությունը, էլեկտրալուսաբուժությունը, պարաֆինաբուժությունը, բուժական մարմնամարզությունը, մերսումը, հոգեբուժումը։ Բուժվում են արյան շրջանառության, նյարդային համակարգի և շնչառական օրգանների ոչ տուբերկուլոզային հիվանդություններով տառապող հիվանդները։ Գործում են «Նաիրի»  (նախկինում՝ «Կապուտակ Սևան»),  «Արևիկ» առողջարանները։
Անգուլեմ (շրջան)

Սան Ֆլուր (ֆր.՝ Saint-Flour), շրջան (ֆր.՝ Arrondissement) Ֆրանսիայում, գտնվում է Պուատու Շարանտա երկրամասում։ Շրջանի դեպարտամենտ՝ Շարանտ։ Սուպերֆեկտուրա՝ Անգուլեմ։ Շրջանի բնակչությունը 2006 թվականին կազմել է 191 609 մարդ։ Բնակչության խտությունը կազմում է 58 մարդ/կմ²։ Շրջանի տարածքը կազմում է 3320 կմ²։


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ Անգուլեմ շրջան (ֆր.)


== Ծանոթագրություններ ==
Կրիվոշեևկա (գյուղ, Պրոխորովսկի շրջան)

Կրիվոշեևկա (ռուս.՝ Кривошеевка), գյուղ Ռուսաստանի Բելգորոդի մարզի Պրոխորովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռեիսա ազգային պարկ

Ռեիսա ազգային պարկ (նորվ.՝ Reisa nasjonalpark), բնության պահպանվող տարածք Նորվեգիայում։ Գտնվում է Թրոմս ֆյուլքեի Նորդռեիսա կոմունայում՝ Ռեիսաէլվա գետի ավազանում և հարակից բարձրավանդակում։ Սահմանակից է Ֆինլանդիային։ Այն հիմնադրվել է 1986 թվականին գրեթե մինչ այդ պահը անձեռնմխելի համարվող գեղեցիկ և բացառիկ ֆլորայով ու ֆաունայով հարուստ բնությունը պահպանելու համար։ Մակերեսը կազմում է 803 կմ²։


== Ֆլորա և ֆաունա ==
Պարկը առանձնանում է ֆլորայի և ֆաունայի բազմազանությամբ։ Հայտնաբերվել է 525 անօդային բուսատեսակներ, որից 230-ը՝ բույսեր։ Բույսերից 193-ը հանդիպում են բացառապես պարկի տարածքում։
Ռեիսայում են բնակվում մի քանի գիշատիչ թռչունների տեսակներ (թավշաոտ ճուռակ, բերկուտ, բազեատիպ բու, սովորական հողմավար բազե և այլն։ Երբեմն հանդիպում են նաև արծիվներ։ Պարկում բնակվում են ընդհանուր առմամբ 140 տեսակ թռչուն։ Կարելի է հանդիպել նաև աղվեսի, արջի, գայլի և այլն։


== Ջրվեժ ==
Պարկի տարածքում է գտնվում Նորվեգիայի 1-ին, Եվրոպայի 8-րդ 7 աշխարհի 42-րդ ամենամեծ ջրվեժը Ունի 269 մ բարձրություն, ջրի հզորությունը 6 մ³/վրկ. է։ Ջուրը թափվում է երեք հարկերով, որոնցից ամենաբարձրը 140 մ է։ Ջրվեժը գտնվում է Ռեիսելվա գետի աջ վտակ Մոլեսյոկա (Մոլեսելվա) գետի վրա։ Ջուրը բարձրավանդակից թափվում է դեպի Ռեիլսելվայի հարթավայր։
Ազգային պարկի տարածքում գտնվում են նաև ավելի քիչ հզորությամբ ջրվեժներ, ինչպիսիք են Իմոֆեսենը և Նեդրեֆոսենը։


== Զբոսաշրջություն ==
Դեպի ազգային պարկ գնացող ավտոմոբիլային ճանապարհներ չկան։ Այնտեղ հնարավոր է հասնել միայն կա՛մ Ռեիսելվա գետն ի վեր մոտորանավակով, կա՛մ քայլելով գետի ավազանով, որտեղ առկա է գծանշված քայլարշավային երթուղի։


== Պատկերասրահ ==

		
		
		


== Ծանոթագրություններ ==


== Աղբյուրներ ==
Շրջակա միջավայրի պաշտպանության դիրեկտիվը Ռեյիսա ազգային պարկի մասին: Archived 2007-09-30 at the Wayback Machine. (նորվ.)
Սոտես

Սոտես  (իսպ.՝ Sotés), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Արո շրջանի (կոմարկայի) կազմի մեջ։ Զբաղեցնում է 14,60 կմ2 տարածք։ Բնակչությունը կազմում է 295 մարդ (2010 թվականի տվյալներով)։ Գտնվում է պրովինցիայի վարչական կենտրոնից 17 կմ հեռավորության վրա։
Նորիլով

Նորիլով (ուկրաիներեն՝ Норилів), գյուղ Ուկրաինայի Խմելնիցկիի մարզի Բելոգորսկի շրջանում։
2001 թվականի տվյալներով Նորիլով գյուղում բնակվում էր 249 մարդ։ Բնակավայրը զբաղեցնում է 0,127 կմ² տարածք։ Բնակչության խտությունը կազմում էր 1960,63 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բոլշոե Ռեյզինո

Բոլշոե Ռեյզինո (ռուս.՝ Большое Рейзино), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2011 թվականին գրանցված տվյալներով կազմում էր 1165 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սաբաթլո

Սաբաթլո (վրաց.՝ საბათლო;, նախկինում՝ Ցիտելի-Սաբաթլո), գյուղ Վրաստանում։ Գտնվում է Կախեթի մարզի Դեդոփլիս Ծղարոյի շրջանում։ Գտնվում է Ալազանի հովտում, Ալազանի գետի աջ ափին, ծովի մակերևույթից 210 մետր բարձրության վրա։ Դեդոփլիս Ծղարոից 70 կմ հեռավորության վրա։ Գյուղում կա միջնակարգ դպրոց։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 391 մարդ։ Բացարձակ մեծամասնությունը հայեր են, որոնք կազմում են գյուղի բնակչության 74,7 %, գյուղում բնակվում են նաև վրացիներ (20,5 %) և ադրբեջանցիներ (4,6 %)


== Ծանոթագրություններ ==
Աստերոիդների ցանկ (128201-128300)

Աստերոիդների ցանկ (128101-128200)  • Աստերոիդների ցանկ  • Աստերոիդների ցանկ (128301-128400)
 Աստերոիդների ցանկ (128101-128200)  • Աստերոիդների ցանկ  • Աստերոիդների ցանկ (128301-128400)
Փհուրբա

Փհուրբա կամ Կիլա (սանսկրիտ. कील kila IAST; տիբեթերեն ཕུར་བ, վայլի phur ba; "ցից" կամ "մեխ"),  ծիսական դաշույն կամ ցից, որի դաստապանին սովորաբար երեք զայրացած աստվածությունների գլուխներ են, իսկ խոցող մասը եռասայր է։ Հավանաբար նախատեսված է եղել ծիսական զոհին խոցելու համար։ Իր սկիզբն է առոնում վեդայական կամ նախավեդայական շրջանից։ Ավելի ուշ կիրառություն է գտել Տիբեթյան բուդդայականությունում, որտեղ ծիսական դաշույնը օգտագործվում է չարքերին քշելու համար։
Տիբեթյան բուդդայականության համատեքստում Փհուր Բուն ծիսական դաշույն է, որով քշում են չարքերին։ Եռասայր դաշույնի դաստապանը զարդարվում է տիբեթյան Հայագրիվա դաժան աստվածության գլխով, անմահության հանգույցներով, մակարայի՝ կոկորդիլոսի մարմնով հրեշի գլխով և իրար փաթաթված օձերով։ Չարքերին քշելու համար դաշույնով հարվածներ են հասցնում և կրկնում «հում» մանտան, որի նյութական մարմնացումը այս դաշույնն է.։
Փհուրբան խորհրդանշում է բոլոր համատեքստերի կործանումը և սեփական եսին կապվածությունը, իրական աշխարհի պատրանքային ընկալումը։ Մի շարք ծիսակատարություններում դաշույնը օգտագործվում է որպես ուսմունքին հակազդող ուժերին ենթարկող ուժ։ Փհուրբայի օգնությամբ խորհրդանիշ կերպարները մեխվում են գետնին։


== Գրականություն ==
 Роберт Бир (2013) Тибетские буддийские символы. М.: Ориенталия ISBN 978-5-91994-027-2, 978-1-59030-100-5
Beer, Robert (1999) The Encyclopedia of Tibetan Symbols and Motifs (Hardcover). Boston MA: Shambhala ISBN 1-57062-416-X, 978-1570624162
Hummel, Siegbert (2007) "The Lamaist Ritual Dagger (Phur bu) and the Old Middle Eastern Dirk Figures", translated by G. Vogliotti, in: The Tibet Journal, vol. 22, no. 4, p. 23-32
Mayer, Robert (1999) "Tibetan Phur-pas and Indian Kilas", in: The Tibet Journal, vol. 15, no. 1, Dharamsala, spring 1999, p. 3-42
Muller-Ebeling, Claudia; Ratsch, Christian & Shahi, Surendra Bahadur (2002) Shamanism and Tantra in the Himalayas, transl. by Annabel Lee. Rochester, Vt.: Inner Traditions
Khenpo Namdrol, Rinpoche (1997) The Practice of Vajrakilaya London: Dharmakosha (US ed. 1999: Snow Lion, Ithaca NY) ISBN 1-55939-103-0 & ISBN 978-1-55939-103-0Փհուրբաներ
		
		
		
		
		


== Ծանոթագրություններ ==


== Արտաքին հղումներ ==
Cleland, Elizabeth։ «The Vajrakilaya Sadhana: an Euro-American Experience of a Nyingma Ritual» (անգլերեն)։ Ottawa: Carleton University։ Արխիվացված օրիգինալից 2012-03-31-ին։ Վերցված է 2012-01-06  
«Vajrakilaya ~ Dorje-Phurba» (անգլերեն)։ Արխիվացված օրիգինալից 2012-03-31-ին։ Վերցված է 2012-01-06
Ամամի լեզու

Ամամի լեզու (ճապ.՝ 奄美方言), ամամի-օկինավյան 2 լեզուներից մեկը։ Խոսողների թիվը կազմում է մոտ 30 000։ Տարածված է Րյուկյու կղզու հյուսիսային մասում՝ Ամամի կղզիներում։ Նման է օկինավյան լեզվին։
Ամամի լեզվի բարբառները բաժանվում են երկու խմբի.

հյուսիս-ամամի
հյուսիս-օսիմյան բարբառ՝ Օսիմա կղզու հյուսիս
չինական բարբառ՝ Կիկայ կղզի
հարավ-ամամի
հարավ-ամամի բարբառ՝ Օսիմա կղզու հարավ
տոկունօսիմյան՝ Տոկունսիմա կղզիՕկինաէրաբուսական և Յորիի բարբառները, որ հիմնականում ներառվում են ամամի լեզուների մեջ վարչական սահմանների պատճառով, լեզվապես ավելի մոտ են օկանավյան լեզվին։


=== Բաղաձայններ ===


== Ձայնավորներ ==


== Արտաքին հղումներ ==
Ամամի լեզվի Հյուսիսային և հարավային մակբայեր
Կիկայ
Տոկունոսիմա
Վելիկոբուդիշչանսկի գյուղական խորհուրդ (Գադյաչսկի շրջան)

Անվան այլ կիրառումների համար տե՛ս՝ Վելիկոբուդիշչանսկի գյուղական խորհուրդ (այլ կիրառումներ)Վելիկոբուդիշչանսկի գյուղական խորհուրդ  (ուկրաիներեն՝ Великобудищанська сільська рада), Ուկրաինայի Պոլտավայի մարզի Գադյաչսկի շրջանում։
2001 թվականի տվյալներով Վելիկոբուդիշչանսկի գյուղական խորհրդում բնակվում էր 1110 մարդ։ Բնակավայրը զբաղեցնում է 65,30 կմ² տարածք։ Բնակչության խտությունը կազմում էր 17,00 մարդ/կմ²։ Խորհրդում կա 1 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ստոլբի (գյուղ, Նամսկի ուլուս)

Ստոլբի (ռուս.՝ Столбы, յակուտ.՝ Хатырык), գյուղ Ռուսաստանի Սախա-Յակուտիայի հանրապետության Նամսկի ուլուսի կազմում։
Բնակչությունը 2007 թվականին գրանցված տվյալներով կազմում էր 1245 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆելիքս Եղիազարյան

Ֆելիքս Եղիշի Եղիազարյան (օգոստոսի 16, 1947(1947-08-16), Երևան, Հայկական ԽՍՀ, ԽՍՀՄ - նոյեմբերի 23, 2014(2014-11-23), ԱՄՆ), հայ նկարիչ, Հայաստանի վաստակավոր նկարիչ (2012)։


== Կենսագրություն ==
1960-1965 թվականներին սովորել է Երևանի Փանոս Թերլեմեզյանի անվան գեղարվեստի ուսումնարանում, 1965-1970 թվականներին` Երևանի գեղարվեստա-թատերական ինստիտուտում։ 1981-1988 թվականներին եղել է Երևանի Կամերային թատրոնի գլխավոր բեմանկարիչը։ 1974 թվականից Հայաստանի նկարիչների միության անդամ է, 1997 թվականից՝ «Figuration Critique» նկարիչների ֆրանսիական ասոցիացիայի անդամ։ Եղել է «Հայֆիլմ» կինոստուդիայի բեմադրող-նկարիչ։
Աշխատանքները գտնվում են Հայաստանի ազգային պատկերասրահում, Մոսկվայի Գեղարվեստի ֆոնդում, Արևելքի թանգարանում, Թորոս Երանոսյանի (T.Y. Management, Inc., ԱՄՆ), Ելենա Բոնների (Ռուսաստան), եպիսկոպոս Վիգենի (Շվեյցարիա), կարդինալ Էդչգերիա (Վատիկան), Մարգարիտ Տետչերի (Մեծ Բրիտանիա) մասնավոր հավաքածուներում։


== Ցուցահանդեսներ ==


=== Անհատական ցուցահանդեսներ ===
1970 թվականից մասնակցել է հանրապետական, համամիութենական, միջազգային խմբակային մի շարք ցուցահանդեսների և բիենալեների՝ 

Հայաստան
Ռուսաստան
Վրաստան
Ֆրանսիա
ԱՄՆ
Չեխոսլովակիա
Պորտուգալիա
Իտալիա
Չինաստան


=== Խմբակային ցուցահանդեսներ ===
1983 թվականից ունեցել է ավելի քան 20 անհատական ցուցահանդեսներ տարբեր երկրներում


== Պարգևներ ==
Հայաստանի Հանրապետության վաստակավոր նկարիչ (2012)
Պողոսյան մրցանակ (2005)
Հայաստանի նկարիչների միության հուշամեդալ


== Ծանոթագրություններ ==
Մարմարաշեն

Մարմարաշեն, ունեցել է նաև Ախամզալու, Աղհամզալու, Արմզալու, Լուկաշին, Մարմարիկ անվանումները։ Գյուղ Արարատի մարզում, Մասիս քաղաքից 6 կմ հարավ-արևելք։ Մարզկենտրոնից գտնվում է 20 կմ հեռավորության վրա։ Մարմարաշեն է վերանվանվել 1967 թվականին։


== Կլիմա ==
Գյուղը գտնվում է Արարատյան դաշտում, ծովի մակարդակից տեղադրված է 855 մ բարձրության վրա։ Կլիման չոր, խիստ ցամաքային է։ Ձմեռները սկսվում են դեկտեմբերի կեսերին, հունվարյան միջին ջերմաստիճանը տատանվում է -3-ից -5 °C։ Ամառը տևական է՝ մայիսից մինչև հոկտեմբեր, օդի միջին ամսական ջերմությունը հասնում է 24-ից 26 °C, իսկ առավելագույնը՝ 42 °C։ Հաճախ լինում են խորշակներ, որոնք զգալի վնաս են հասցնում գյուղատնտեսությանը։ Մթնոլորտային տարեկան տեղումների քանակը 250-300 մմ է։ Բնական լանդշաֆտները կիսաանապատային են, որոնք ոռոգման ընթացքում վեր են ածվել կուլտուրոռոգելի լանդշաֆտի։ Ագրոկլիմայական տեսակետից համայնքն ընկած է բացարձակ ոռոգման գոտում։


== Բնակչություն ==
Բնակիչների նախնիները եկել են Պարսկահայաստանից՝ Խոյ և Սալմաստ գավառներից 1828-1829 թվականներին։ Նախկինում գյուղը ուներ խառը բնակչություն, իսկ այժմ բնակչության ազգային կազմը դարձել է միատարր։ Ըստ 2005 թ. ազգային վիճակագրական ծառայության տվյալների գյուղի բնակչության թիվը կազմել է 3260 մարդ։ Սեռային կազմում տղամարդիկ կազմում են 49%, կանայք՝ 51%։ Բնակչության մեջ մինչաշխատունակ տարիքի բնակիչները կազմում են 28%, աշխատունակները՝ 63%, հետաշխատունակները ` 9%։ Գյուղն ունի առկա 1003 տնտեսություն։
Մարմարաշենի ազգաբնակչության փոփոխությունը.


== Տնտեսություն ==
Համայնքի տնտեսության մասնագիտացման ճյուղը գյուղատնտեսությունն է, համախառն բերքի մեծ մասը տալիս է բուսաբուծությունը։ Գյուղատնտեսական նշանակության հողերը կազմում են շուրջ 496 հա։ Համայնքի հողերի հիմնական մասն օգտագործվում են որպես վարելահողեր՝ զբաղեցնելով մոտ 340 հա։ Ունի պտղատու և խաղողի այգիներ, համապատասխան կազմելով 23 հա և 14 հա։ Զբաղվում են այգեգործությամբ, խաղողագործությամբ, դաշտավարությամբ, բանջարաբուծությամբ։ Մշակում են ջերմասեր բանջարաբոստանային կուլտուրաներ։ Զբաղվում են կաթնամսատու անասնապահությամբ, թռչնաբուծությամբ։
Արդյունաբերություն չունի։


== Պատմամշակութային կառույցներ ==
Գյուղում գործում է Սուրբ Գևորգ եկեղեցին։


== Հասարակական կառույցներ ==
Ունի դպրոց, մանկապարտեզ, գրադարան, բուժկետ, կապի հանգույց։


== Հղումներ ==
Արարատի մարզպետարան Archived 2012-04-13 at the Wayback Machine.


== Ծանոթագրություններ ==
Վասիլի Սաֆոնով

Վասիլի Իլյիչ Սաֆոնով (հունվարի 25 (փետրվարի 6), 1852, Իշչյորսկայա, Թերեքի մարզ, Ռուսական կայսրություն - փետրվարի 27, 1918(1918-02-27), Կիսլովոդսկ, Պյատիգորսկի գավառ, Թերեքի մարզ, Խորհրդային Ռուսաստան), ռուս դաշնակահար, մանկավարժ, դիրիժոր, երաժշտական-հասարակական գործիչ։
Ավարտել է Պետերբուրգի կոնսերվատորիան (1880), որտեղ և դասավանդել է (1880-1885 թվականներ)։ 1885-1905 թվականներին՝ Մոսկվայի կոնսերվատորիայի պրոֆեսոր (1889 թվականից՝ նաև տնօրեն)։ 1889-1905 թվականներին՝ Ռուսական երաժշտական ընկերության Մոսկվայի բաժանմունքի սիմֆոնիկ համերգների դիրիժոր։ 1906-1909 թվականներին՝ Նյու Յորքի ֆիլհարմոնիկ նվագախմբի դիրիժոր և Ազգային կոնսերվատորիայի տնօրեն։ Վերադառնալով Ռուսաստան՝ հիմնականում հանդես է եկել որպես դաշնակահար-անսամբլիստ։ Որպես դիրիժոր Սաֆանովը պրոպագանդել է ռուսական սիմֆոնիկ երաժշտությունը (Պ. Չայկովսկու և Ա. Դլագունովի մի շարք երկերի առաջին կատարողն է), երաժշտական պրակտիկա է մտցրել առանց փայտիկի ղեկավարելը։ Ռուսական մինչհեղափոխական դաշնամուրային առաջատար դպրոցներից մեկի ստեղծողն է։ Աշակերտներից են Ա. Ն. Սկրյաբինը, Ն. Կ. Մետները։ Հեղինակ է «Նոր բանաձև» դաշնամուրի ձեռնարկի (1916)։


== Ծանոթագրություններ ==
Հաջիկաբուլի շրջան

Հաջիկաբուլի շրջան (ադրբ.՝ Hacıqabul rayon), շրջան ներկայիս Ադրբեջանական Հանրապետության կազմում։


== Տես նաև ==
Ադրբեջանի վարչական բաժանում


== Արտաքին հղումներ ==
Շրջանը ադրբեջան.ազ կայքում Archived 2018-12-25 at the Wayback Machine.
Դմիտրի Պլետնյով

Դմիտրի Անդրեևիչ Պլետնյով (հունվարի 16, 1998(1998-01-16), Սանկտ Պետերբուրգ, Ռուսաստան), ռուս ֆուտբոլիստ, կիսապաշտպան։ Ֆուտբոլիստ Անդրեյ Պլետնյովի որդին։


== Կենսագրություն ==
2015 թվականի սեպտեմբերին կատարել է նորամուտը «Զենիթի» երիտասարդական թիմի կազմում։ «Զենիթ-2»-ի կազմում ՖԱԼ առաջնությունում նորամուտը կատարել է 2017 թվականի սեպտեմբերի 6-ին՝ 12-րդ տուրի «Ռոտոր» ակումբի դեմ խաղում (1:4)։ 2017/18 մրցաշրջանում շարունակել է հանդես գալ «Զենիթ-2»-ում։ 2018 թվականի ձմռանը հանդես է եկել հիմնական կազմում։ Հետագայում Ռոբերտո Մանչինին նրան վերցրել է թիմի հիմնական կազմ, և մայիսի 5-ին Ռուսաստանի առաջնության 29-րդ տուրի խաղում կատարել է նորամուտը հիմնական կազմում՝ «Լոկոմոտիվի» դեմ խաղում (0:1), խաղի 69-րդ րոպեին փոխարինելով Յուրի Ժիրկովին։ 2019/20 մրցաշրջանից առաջ վարձավճարով տեղափոխվել է «Տոմ»։
Մասնակցել է 2015 թվականի աշխարհի պատանեկան առաջնությանը։


== Վիճակագրություն ==


=== Ակումբային ===
2019 թվականի նոյեմբերի 9-ի դրությամբ


== Ծանոթագրություններ ==
Աղչայ (գետակ)

Անվան այլ կիրառումների համար տե՛ս՝ Աղչայ (այլ կիրառումներ)Աղչայ, գետակ Արաքսի ավազանում, Ախուրյանի վտակը։ Հոսում է Կարսի սարահարթի հարավային մասով։


== Ծանոթագրություններ ==
Խոլոպևո

Խոլոպևո (ռուս.՝ Холопьево), գյուղ Ռուսաստանի, Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)